El pregó a càrrec de la Unió Musical d'Alaquàs dóna per iniciades les Festes Majors
01/09/2012

# El pregó a càrrec de la Unió Musical d'Alaquàs dóna per iniciades les Festes Majors

*   01/09/2012
*   [Imprimir](#)
*   Compartir
*    https://www.alaquas.org/documento.asp?id\_do=13394

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F13394%2F0&title=Ajuntament%20d%27Alaqu%C3%A0s.%20Premsa.El%20preg%C3%B3%20a%20c%C3%A0rrec%20de%20la%20Uni%C3%B3%20Musical%20d%27Alaqu%C3%A0s%20d%C3%B3na%20per%20iniciades%20les%20Festes%20Majors)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/13394/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2012/2/13394/01092012_dsc8308_Form_4.jpg)](https://www.alaquas.org/ficheros/documentos/2012/2/13394/01092012_dsc8308_Form_10.jpg "<a href='https://www.alaquas.org/ficheros/documentos/2012/2/13394/01092012_dsc8308_Form_10.jpg' target=_blank><i class='fa fa-external-link' aria-hidden='true'></i>.El pregó a càrrec de la Unió Musical d'Alaquàs dóna per iniciades les Festes Majors</a>")

La música, el foc i la imaginació prenen els carrers i protagonitzen el millor i més participatiu pregó de la història d'Alaquàs

Un emocionant i espectacular pregó ha donat per iniciades oficialment les Festes Majors d'Alaquàs. La Unió Musical d'Alaquàs (UMA) ha protagonitzat el que ha estat el millor i més participatiu pregó de la història d'Alaquàs on la música, el foc i la imaginació han pres els carrers d'Alaquàs per convidar als veïns i veïnes a gaudir de les Festes.

L'acte s'ha encetat amb el tradicional Correfoc a càrrec dels Dimonis Enroscats de l'Alcúdia. Seguidament ha tingut lloc l'espectacle a càrrec de l'entitat musical, en el que han pres part totes les seccions de la UMA. A continuació, el president de la UMA, Eleuterio Fernández, acompanyat de l'alcaldessa d'Alaquàs, Elvira García Campos, han pronunciat el tradicional pregó.

Aquesta ha estat la primera vegada que un col·lectiu cultural d'Alaquàs ha protagonitzat el que és un dels actes més tradicionals i amb més èxit de participació de les Festes Majors. L'Ajuntament d'Alaquàs ha decidit que siga aquesta entitat musical l'encarregada de pronunciar el pregó tradicional d'inici de festes, com un suport i reconeixement públic a l'esforç, constància, professionalitat i talent d'aquesta entitat que ha segut capaç de difondre la música i les tradicions d'Alaquàs per diferents països, especialment en temps díficils com els actuals.

El pregó ha donat inici a tota una programació cultural i festiva que es desenvoluparà fins el diumenge 16 de setembre i que estarà protagonitzada pels col·lectius festers que junt a l'Ajuntament d'Alaquàs organitzen aquestes dies: les Clavariesses de la Mare de Déu de l'Assumpció, les Clavariesses de la Mare de Déu dels Dolors, els Clavaris de Sant Miquel, la Confraria de la Mare de Déu de l'Olivar, els Clavaris del Crist de la Bona Mort, la Confraria de la Santíssima Creu, l'Associació de Moros i Cristians Perolers i la Junta Central de Penyes.